Dedennet on gant ar yezh ivez. Ne studian ket ar saozneg evit ober un dra ouzhpenn dar brezhoneg hepken, hañ, he studiañ a  ran peogwir e plij kalz ar saozneg din, hag an doareoù disheñvel a vez ganti. Gant an niver a dud a vez o komz saozneg e vez ar yezh o kemm buanoch eget forzh pe hini hiziv an deiz, ha soñjal a ra da lod e vo ganet meur a yezh distag diwarni a-benn nebeut, e inizi ar Meurvor Habask da skouer, pe e touez kumuniezhioù divroet (pe saoznegerien divroet pe tud envroet e broioù saozneger e vefe). Soñjit ta: tost da zaou viliard a dud o komz saozneg evel yezh vamm pe eil yezh a zo ! Ret eo gouzout ivez eo an divyezhegezh ur reizhenn er bed, kentoch eget an unyezhegezh, daoust dar pezh a zo en Europa… Ar reizhenn evit poent atav. Ma, soñjal a ra da lod ivez eo un dañjer evit ar saozneg bezañ ken ledet, rak bihan a-walch eo an dregantad a saoznegerien a-vihanik kenveriet gant an niver a-bezh, ar pezh a dalvez e teufe fazioù ar re all da vezañ reizh dre nerzh an niver !